ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
8 ม.ค. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ขณะที่ตลาดรอบบ้านยังมีทิศทางไม่ชัดเจน แต่มีโมเมนตัมบวกจากการทรงตัวได้ของตลาดหุ้นจีน สำหรับกลุ่มที่รีบาวด์ได้โดดเด่นในภาคเช้าคือหุ้นกลุ่ม ICT นำโดย ADVANC และ INTUCH สำหรับปริมาณการซื้อขายถือว่าเบาบางที่ ระดับ 1.5 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัวในแดนบวก แต่ให้ระวังแรงขายทำกำไรระยะสั้นในช่วงท้ายตลาด ด้วยโมเมนตัมบวกที่เริ่มกลับมาสู่ตลาดทุนหลังจาก Panic ในประเด็นตลาดจีนในช่วงต้นสัปดาห์ ทำให้มีแรงรีบาวด์เล็กๆ หลังจากตลาดหุ้นจีนเริ่มทรงตัว และราคาน้ำมันดิบ WTI มีรีบาวด์ให้เห็นในช่วงเช้า
 สำหรับกลุ่มที่แนะนำทยอยสะสมคือ กลุ่มอิเล็กทรอนิกส์ ซึ่งเรามองว่าในระยะยาวจะได้ประโยชน์จากค่าเงินบาทที่มีแนวโน้มอ่อนค่าทั้งจากการเพิ่มดอกเบี้ยของ FED และด้วยเศรษฐกิจไทยที่ยังอ่อนแอทำให้มีโอกาสที่ทาง ธปท.จะลดอัตราดอกเบี้ยเพื่อกระตุ้นเศรษฐกิจในปีนี้
 
วิเคราะห์ทางเทคนิค
CSSราคาปิด 4.44 บาท
แนวรับ 4.40 บาท          
แนวต้าน 4.60 บาท
Stop loss เมื่อราคาใกล้หลุด 4.36 บาท
กราฟ  CSS(120 นาที) อยู่ในระหว่างสร้างฐานแบบ Double bottom เพื่อจะฟอร์มตัวต่อไปเป็น W-shape  โดย stoch และเครื่องมืออื่นๆ  โค้งตัวขึ้นเป็น buy signal แล้ว ดังนั้นจะทำให้ราคาหุ้นค่อยๆ  ฟื้นตัวขึ้น   โดยหากผ่าน 4.50 บาทจะเกิดการ follow buy ตามมา ดังนั้นจึงแนะนำให้ทยอยสะสมจากจุดนี้ไป
 
เด็กแนว
HFT  เขาว่าน้ำขึ้นให้รีบตัก  จอมยุทธ์ฮั๊วฟงก็คงต้องรีบกอบโกยเช่นกัน   ผลประกอบการ Q3 และ 9 เดือนที่โตระเบิดแสดงให้เห็นแล้วว่าน้ำกำลังขึ้นในภาวะที่ยางกำลังลง และทำท่าจะลงไปเรื่อยๆ ซะด้วย   สิ่งที่   ประเด็นสำคัญใหม่ของบริษัทคือการขยายธุรกิจไปทำเช่าซื้อทั้งจักรยาน   มอไซด์ และอะไหล่ ทำให้มีความน่าสนใจมากขึ้น
ข่าวนี้หลุดออกมาได้ไงไม่รู้ แต่เมื่อสื่อรายงานออกไป ผู้บริหารออกมาสวนทันทีว่าไม่ได้พูดแม้แต่น้อยเดียวแต่ไม่ได้ปฏิเสธอะไรในธุรกิจที่เป็นข่าวออกมาเด็กแนวว่านี่คือสัญญาณของการเปลี่ยนแปลงบริษัท
ประกอบกับผลประกอบการที่มีแนวโน้มเติบโตโดดเด่นจากราคายางที่ลงต่อเนื่อง  จึงน่าจะเป็น timing ให้บริษัทต้องขยายธุรกิจในภาวะน้ำขึ้นนี้ทำอะไรก็ง่ายให้รีบทำและจุดเด่นด้านงบการเงินคือมีกำไรสะสมสูงกว่า 1.3 พันล้านบาท มีอัตราหนี้สินต่ำ
คาดว่าจะมีการจ่ายปันผลค่อนข้างแรงในรอบนี้เช่นกันหรือประเมินขั้นต่ำที่ 5%   ส่วนราคาเป้าหมายที่ EPS ราว 0.65 บาท  ขั้นต่ำของราคาควรจะอยู่ที่ 6.50 บาท บนค่า PE เพียง 10 เท่า  และปี 59 ก็จะมีเป้าพื้นฐานที่สูงกว่านี้อีกเมื่อประเมินกำไรโตแรงเช่นกัน
ด้านสัญญาณกราฟ กำลังจะม้วนตัวขึ้นรอบใหม่ หลังจากลงมาที่ double bottom และแท่งเทียนดีดตัวขึ้นเป็น positive engulfing   อีกทั้ง Stoch อยู่ต่ำที่ Oversold และเป็นแนว rebound เดิม ดังนั้น มีแววของการเด้งตัวไม่ยากเลย แนะนำซื้อเก็งกำไร